Az át nem vett fizetési meghagyásnak is jogkövetkezményei vannak
Általános felfogás, hogy ami hivatalos iratot nem veszünk át, az nem létezik, legalábbis, ahhoz nem fûzõdik semmilyen következmény. Ám ez nem így van – hívták fel az Origó figyelmét a D.A.S. JogSzerviz szakértõi.
Sokszor találkozunk azzal a gyakorlati problémával, hogy valaki egyszerûen nem vesz tudomást arról, ha hivatalos iratot kap és nem veszi azt át.

Ezt követõen azonban már csak egy esetleges végrehajtási eljárás alkalmával szembesül azzal az illetõ, hogy vele szemben követelést hajtanak végre – fejtették ki a D.A.S. JogSzerviz szakértõi.

Általános tévhit

Általános felfogás, hogy ami hivatalos iratot nem veszünk át, az nem létezik, legalábbis, ahhoz nem fûzõdik semmilyen következmény. Ez nem így van, különösen nem a fizetési meghagyásos eljárásokban.

Ezek az eljárások úgynevezett kis pertárgy értékû követeléseknek a kezdeti eljárásai. Ugyanis a hárommillió forintot meg nem haladó követelések igényérvényesítésének kezdõ lépése ez az eljárás.

Ekkor a jogosult, azaz az igényt érvényesítõ fél egy kérelmet terjeszt elõ a közjegyzõ felé. A közjegyzõ – ha a kérelem tartalmazza a törvény szerinti követelményeket – akkor a kötelezett részére, általában postai úton, hivatalos postai küldeményként megküldi a fizetési meghagyást.

A kézbesítési fikció szerepe

Rossz hír, hogy amennyiben a címzett nem veszi át a fizetési meghagyást, akkor beáll egy úgynevezett kézbesítési fikció. Ugyanis, a második sikertelen kézbesítést követõen kézbesítettnek tekintik az iratot.

Innentõl kezd el számítódni a jogorvoslati határidõ is, mely 15 naptári nap. Ezen idõtartamon belül élhet ellentmondással a kötelezett, amennyiben vitatja a fizetési meghagyásban foglaltakat.

Ha ez a határidõ eredménytelenül telik el, úgy a fizetési meghagyás jogerõssé és bizony végrehajthatóvá válik, akár egy bírósági ítélet. A fentiekbõl könnyen kikövetkeztethetõ, hogy amirõl nem veszünk tudomást, az sajnos még létezhet és bizony következményei is lehetnek.

A fentiek miatt – annak érdekében, hogy idõben lehessen fellépni a támasztott követelésekkel szemben – mindenképp javasolt figyelmet fordítani a számunkra kézbesítendõ hivatalos iratokra – mutattak rá végezetül a D.A.S. JogSzerviz szakértõi.
D.A.S. JogSzerviz